স্টাফ রিপোর্টার ॥ প্রতি বছরই বোরো মৌসুমে উচ্চ মূল্যে বাজার থেকে ধানের বীজ ক্রয় করতে হয় কৃষকদেরকে। আবার ধান আবাদে সেচের জন্য ব্যয় হয় প্রচুর অর্থ। অথচ চাইলে কৃষকরা নিজেরাই ভাল মানের বীজ উৎপাদন ও সংরক্ষণ করতে পারে। এমনকি কম সেচের মাধ্যমে ফসলও ফলানো যেতে পারে। হবিগঞ্জ সদর উপজেলা কৃষি সম্প্রসারণ অধিদপ্তরের একটি প্রদর্শনী কৃষকদেরকে নতুন করে ভাবতে শিখিয়েছে। চলতি বোরো মৌসুমে ‘খামার পর্যায়ে উন্নত পানি ব্যবস্থাপনার মাধ্যমে ফসল উৎপাদন বৃদ্ধি প্রকল্পে হবিগঞ্জ সদর উপজেলার রিচি গ্রামের মরাবাতাই লংলা পানি ব্যবস্থাপনা সমবায় সমিতি ৫ একর জমিতে ব্রি-২৯ ধানের আবাদ করে। এতে হেক্টর প্রতি ফলন হয় ৫.৮ মেট্রিক টন। উৎপাদিত ফসল বীজ হিসাবে সংরক্ষণ করে কৃষক পর্যায়ে বিক্রয় করা হবে। গতকাল শনিবার ...